روسیه نینگ اوکراین گه قرشی هجوم لری عاقبتیده کیف ده اولگن تینچ اهالی سانی 720 نفر دن آشدی.
ایکّی یوز دن آرتیق عادی اهالی ایسه یوقالدی.
کیف پولیس مسئولی اندری نیبیتوف, اوکراین ایچکی ایش لر وزیرلیگی نینگ تیلگرام حسابی آرقه لی بیرگن بیاناتیده, روسیه نینگ هجوم لری نی باشلتگن 24- فبروری دن بیری کیف ده روس عسکر لری نینگ جرم لری بیلن علاقه لی 3 مینگ دن آرتیق تیرگاو باشله تیلگن لیگی نی بیلدیردی.
کیف ده روسیه نینگ هجوم لری سببلی اولگن تینچ اهالی سانی نینگ 720 دن آشگن لیگی نی بیلدیرگن نیبیتوف, 200 دن آرتیق کیشی نینگ یوقالگن لیگی نی معلوم قیلدی.
عینی دمده, اوکراین گه قرشی اوروش باشلتگن روس اردوسی 19 مینگ 800 تلفات بیرگن.
اوکراین قوراللی کوچ لری قوماندان لیگی بیرگن بیاناتیده, روسیه نینگ اوکراین گه قرشی هجوم لری نینگ باشله گن کوندن (24- فبروری) بیری 19 مینگ سکّیز یوز روس عسکری نینگ اولگن لیگی نی بیلدیردی.
بیاناتده, عینی دمده اوکراین اردوسی نینگ روسیه نینگ 158 اوچاغی, 143 هلیکوپتری, 739 تانکی, 1964 زرهی واسطه سی, 358 توپی, 115 راکتی و 64 هوا مدافعه تیزیمی نی یوق قیلگن لیگی بیلدیریلدی.
بوندن تشقری اوکراین اردوسی نینگ روسیه نینگ 1429 نظامی موتری, 7 کیمه و یینگیل سرعتلی قایقی, 76 تیل تانکری و 132 اوچووچیسیز اوچاغی نی یوق قیلگن لیگی معلوم قیلیندی.
25- مارچ ده روسیه مدافعه وزیرلیگی تامانیدن بیریلگن بیاناتده, اوکراین ده بیر مینگ 351 روس عسکری نینگ اولگن لیگی بیلدیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
